google/wiki40b huggingface dataset:
Lachnocnema

Utseende

Små til middelsstore (vingespenn 25-45 millimeter), gule eller brunlige sommerfugler uten metallisk skinn. På farge kan de være ensfargede eller ha hvite felter i vingene. Vingenes underside har små, metalliske flekker.
Beina er tett kledt med ullaktige hår.

Levevis

Larvene er rovdyr som lever av nymfestadiene til ulike nebbmunner, blant andre skjoldlus.
De voksne sommerfuglene besøker ikke blomster, men suger i seg honningdugg fra lusene som larvene lever på. Hårene på beina til de voksne sommerfuglene gir dem kanskje vern mot maur som finnes sammen med skjoldlusene. Larvene blir ikke angrepet av maurene, og det forekommer til og med at maurene mater dem. Det siste larvestadiet lever trolig i maurenes reir. Det er ikke kjent hvordan larvene greier å bli godtatt av mauren.

Utbredelse

Slekten er utbredt i Afrika.
Suzhou (Anhui)

Suzhou (kinesisk: 宿州; pinyin: Sùzhōu) er en by på prefekturnivå nord i provinsen Anhui i Folkerepublikken Kina.

Jernbane

Beijing-Shanghai høyhastighetstog har stoppested her.
Byen Suzhou er også stoppested på jernbanelinen Jinghubanen som løper fra Beijing til Shanghai via blant annet Tianjin, Jinan, Nanjing og Suzhou i Jiangsu.

Veier

Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Hizbollah

Hizbollah (arabisk:‮حزب الله ‬) er en libanesisk, sjiamuslimsk gruppe med en militær og en politisk gren. Den ledes av Hassan Nasrallah. Den ble stiftet i 1985 for å bekjempe Israel i Sør-Libanon, som Israel okkuperte frem til år 2000.
Sammen med Amal-bevegelsen er Hizbollah det største politiske partiet som representerer sjiittene. Grunnlagt og finansiert med hjelp fra Iran, følger bevegelsen en ideologi utviklet av ayatollah Ruhollah Khomeini, lederen av den islamske revolusjon i Iran. Dens militære fløy er listet som en terroristorganisasjon av EU.
Den sivile gren av Hizbollah driver sykehus, nyhetskanaler og utdannelsesfasiliteter, og deltar i det libanesiske parlament. Bevegelsens rekonstruksjonskampanje (Jihad al-Bina) er ansvarlig for flere økonomiske og infrastrukturmessige utviklingsprosjekter i sjia-befolkede områder av Libanon.

Navnet

Navnet ‮حزب الله‬ er transkribert fra arabisk på mange måter og betyr guds parti. En eksakt transkribering vil være ḥizb ullāh(i) eller ḥizb Allāh. Hezbollah brukes av de engelskspråklige CNN og BBC, men Hizbullah er organisasjonens foretrukne transkribering til engelsk, og brukes av den ledende engelskspråklige avisen i regionen, Daily Star fra Beirut og av det engelske uketidsskriftet The Economist, samt den foretrukne translittereringen i de fleste språk med latinbasert alfabet. Organisasjonens navn kan også skrives Hizballah, Hizbollah, Hezbollah eller Hizb Allah, som er transkriberingen brukt av Al-Jazeera.

Motstandsbevegelse

Hizbollah blir betraktet som en legitim motstandsbevegelse av mange i den arabiske og muslimske verden, som den iranske og syriske regjering, og av deler av radikal venstreside i den vestlige verden. Hizbollah er et anerkjent politisk parti i Libanon, hvor det deltar i regjeringen.
Organisasjonen er kjent som en betydelig maktfaktor i Midtøsten er antaes å være i besittelse av et forholdsvist stort antall med kort- og mellomdistanseraketter. I april 2010 hevdet USAs forsvarsminister, Robert Gates, at Hizbollah hadde bygd opp sitt våpenarsenal betydelig siden krigen i 2006, og at de nå hadde «langt flere raketter enn de fleste regjeringer i verden».
Bymusikken Heimdal

Bymusikken Heimdal var et korps fra Porsgrunn i Telemark. Korpset ble opprinnelig stiftet i 1886 under navnet Porsgrund Arbeiderforenings Hornsekstett. Korpset fikk ikke sitt endelige navn før 15. september 1930. Korpset ble 14. januar 1954 slått sammen med Porsgrunn Ungdomskorps til Porsgrunn Janitsjarorkester.

Historie

Medlemmene i Porsgrunds Musikkforening startet i 1870-80 årene en hornsekstett som kalte seg Heimdal. Byens organist Oscar Hansen var dirigent og drivende kraft i foreningen. Denne sekstetten ble avviklet etter en stund, men gjenværende medlemmer stiftet i 1886 Porsgrund Arbeiderforenings Hornsekstett, som senere tok navnet Heimdal. Navnet refererte til den gamle norrøne guden Heimdall, som etter sagnet var den som hadde gjallarhornet.
Korpset var populært og fikk økonomisk støtte fra Porsgrunds Sparebank. De holdt regelmessige konserter på Dampskipsbrygga i Porsgrunn, og opptrådte også sammen med sangforeningen Skald, forløperen til nåværende Porsgrunds Sangforening. Heimdal spilte også i Østre Porsgrunn kirke til jul og påske før kirken fikk sitt nye orgel i 1908.
Heimdal slet etter hvert med rekrutteringen, og på 1920-tallet var det nesten ikke liv igjen i korpset. Da Norsk Hydro startet etableringen på Herøya i 1928 bedret dette seg etter hvert. Heimdal ble reorganisert, og i møte den 15. september 1930 fikk korpset det fulle navnet Bymusikken Heimdal.
Bymusikken Heimdal gikk inn i Telemark Fylkes Musikkforbund fra 1931.
Da Heimdal feiret sitt 50-årsjubileum i 1936 hadde de en medlemsmasse på 27 aktive utøvere.
I 1952 var Elfsborg-garden fra Borås i Sverige på besøk i Porsgrunn, og Bymusikken Heimdal gjennomførte en gjenvisitt til Borås i 1951.

Minneverdige opptredener

Bymusikken Heimdals første opptreden 17. mai 1887
Besøk av kong Oscar II i Porsgrunn 1893
Folkeavstemningen i 1905
Sinodorcadion

Utseende

Dorcadiini er små til middelsstore, tettbygde trebukker, vanligvis mørke på farge. Antennene er kraftige og omtrent så lange som kroppen. Dekkvingene er nærmest spindelformede uten markerte skuldre. Beina er korte og kraftige.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Slekten er utbredt i Kina og Malaysia.
Ulla Jacobsson

Tidlig liv

Ulla Jacobsson ble født i Gøteborg 23. mai 1929. Hun begynte å spille i teater i 1952. Jacobssons første ektemann var Josef Kornfeld, en ingeniør fra Wien, og Jacobsson ble østerriksk statsborger. I løpet av 1950-årene giftet Jacobsson seg med sin andre ektemann, den nederlandske maleren Frank Lodeizen (1931-2013). I 1960 giftet hun seg med sin tredje mann, legen Hans Winfried Rohsmann (1918-2002), og flyttet til Wien.
I 2015 ble et torg i Mölndal oppkalt etter henne.

Profesjonell karriere

Jacobsson begynte sin karriere i Göteborg og hadde roller i klassisk og moderne teater før hun gikk over til film. Jacobsson første filmrolle var som Bride Nissa i dramaet The Sea in Fire (1951). Hun er kanskje best kjent for sin rolle i Zulu (1964), der hun spilte den eneste aktive, kvinnelige rolle.
Mot slutten av 1950-årene opptrådte hun ikke lenger i svenske filmer. I stedet fikk hun roller av filmskapere fra USA, Frankrike, Spania, Tyskland og England. Jacobssons amerikanske debut kom i filmene The Grand Duke og Mr. Pimm. Ifølge "Metropolitan Life" trodde Jacobsson at hun kunne lykkes i være både skuespiller og kone. Hun tok bare to skuespillerjobber i året for å reise sammen med sin mann. Hun uttalte: "Når en svært god rolle dukker opp er fristelsen til å gripe den tilstede, men jeg nekter. Jeg elsker suksess.[...] Men jeg elsker min mann og mine barn."
Jacobsson ble internasjonalt berømt for nakenscenene i Sommerdansen (1951). Sammen med hennes rolle i den amerikansk filmen Love is a Ball (1963) var dette et forsøk på å gjøre henne til et sexsymbol. Dette var vanlig for kvinnelige skuespillere i 1960-årene. Sommerdansen vant topprisen på Cannes Film Festival i 1951. New York Times-skribent Bosley Crowther uttalte: "Ulla Jacobsson som bondejente er en følsom og uttrykksfull ung ting som på en imponerende vis skildrer lunene og redselene til en uskyldig forelsket pike".
Hun ble kjent for sin rolle i filmen She Danced One Summer (1952). Hun fikk rollen som Margaretta Witt i filmen Zulu (1964) grunnet hennes populæritet. Andre viktige roller hadde hun i filmene Smiles of a Summer Night (1955), Helter i Telemark (1965) og La Servante (1970). Hun fikk pris for sin kvinnelige birolle i Alle Jahre wieder(1967). Hun opptrådte i  film- og tv-programmer til 1979.

Død

Hun døde 20. august 1982 i Wien i en alder av 53 år grunnet beinkreft. Hun ble 53 år gammel. Hun ble gravlagt på Wiener Zentralfriedhof.
Wildcard

Wildcard er et system innen idrett, hvor lag/utøvere som ikke er formelt kvalifisert, allikevel inviteres til å delta. Denne avgjørelsen fattes ofte av arrangøren. Wildcard gis ofte til lag som fortjener en plass på bakgrunn av kvalitet.
«Wildcard» kan også betegne spesialtegn som brukes for å søke i datasystemer eller elektronisk lagret informasjon som plassholder for enkelttegn eller tegnrekker.
Krøniken om stjerneskipet Alexandria

Zalt - dampherrenes planet

På Zalt er bare begrensede områder, hovedsakelig langs kysten av planetens ene kontinent, bebodd. De spredte bosetningene er med et par unntak organisert som føydalstater under kontroll av såkalte dampherrer og -damer. Disse regjerer eneveldig ved hjelp av sine vaktkorps og i kraft av sitt tilnærmede monopol på ferskvann på en ørkenplanet der det grunne havet har et svært høyt innhold av salter og mineraler. Vann destilleres, metaller utvinnes og elektrisitet genereres på dampherrenes solkraftdrevne offshore «dampslott» eller «damptårn», ved hjelp av pliktarbeide fra dampherrenes undersåtter.
Dampherrene ser raskt for seg hvordan Alexandrias skatter måtte kunne erobres og utnyttes for egen vinning. I mellomtiden er bibliotekarene opptatt med å finne en løsning på befolkningens doble problem – vann og dampherrer.

Mizt - gjenferdenes planet

Vinterplaneten Mizt ble befolket av isolasjonistiske utbrytere fra en annen kolonisert planet, forskere med en fanatisk besettelse av å løse et problem omtalt som «Oppgaven». Drevet av det mektige Sentralinstituttet, både forskningsinstitutt og lovgivende institusjon, styres hele befolkningen selv århundrer senere mot dette ene målet. Forskerne på det dystre Sentralinstituttet drives i sin tur fram av de håndgripelige gjenferdene av sine forfedre. Den som ikke kan være til nytte for Oppgaven utstøtes i ung alder og går til grunne i byens gater eller slutter seg til bander av fredløse i villmarken. Sentralinstituttets «jegerkorps» og deres genmodifiserte «varulver» sørger for at populasjonen av fredløse ikke blir for stor.
Alexandria rammes av en asteroide, og to unge bibliotekarer tvinges til å nødlande i ødemarken på Mizt. Snart er de forfulgt av Sentralinstituttets jegerkorps, som frykter invasjon fra verdensommet.

Tanz - gåtenes planet

I transit mellom to stoppesteder oppdager Alexandrias datamaskin en anomalitet: En planetoide som ifølge radarmålinger har en terningformet kjerne med sider 120 km lange. Senere oppdages kilometerhøye tegn i steinklodens overflate. Under utforskning av planetoiden forsvinner først en ung bibliotekar, siden to til. Fanget i en labyrint må de finne ut hvordan de skal kunne kommunisere med den ikke-menneskelige intelligensen som styrer planetioden – det første ikkejordiske tenkende vesenet menneskeheten har møtt.

Annet

Den finske forfatteren Mikael Böök viser i ulike sammenhenger, blant annet i boka Biblioteksaktivisten, til Jon Bings idé og bøker om bibliotekstjerneskipet Alexandria. Böök argumenterer i sin bok for etablering av biblioteket som en fjerde statsmakt.
Konventikelplakatet

Konventikelplakatet var en svensk forordning fra 12. januar 1726 som forbød konventikler (bønnemøter særlig i hjemmene, med unntak av familieandakter). Konventikelplakatet rettet seg fremst mot den pietistiske bevegelse, for å slå vakt om «enhet i religionen» som i pakt med den tids oppfatning var nødvendig for samfunnets vel. Brudd mot forordningen kunne utløse strenge straffer.

Bruk

På 1800-tallet ble Konventikelplakatet benyttet også mot Roparrörelsen og frikirkebevegelsen. Mange ville ikke rette seg etter loven, og fortrakk å utvandre – de fleste til Nordamerika. Den første store svenske emigrasjonsbølgen i 1840- og 1850-årene skyldtes til en viss grad Konventikelplakatet.

Opphevelse

Fra nesten alle landets kanter kom det bønneskrift om avskaffelsen av forordningen. 
Spørsmålet ble behandet av flere riksdager, men først den 26. oktober 1858 ble Konventikelplakatet opphevet. 
En ny, noe mildere lov kom i dens sted. Sammenkomster uten prests ledelse kunne fortsatt ikke forekomme i den vanlige gudstjenestetiden uten særskilt tillatelse. Allerede den 11. desember 1868 ble også den erstattet. Fra da kunne slike sammenkomster avholdes i den allmene gudstjenestetiden, men kunne ikke skje så nær kirken at den forstyrret ordningen.

Norge

I Norge bestod på samme tid (men med kortere varighet) en tilsvarende forordning, Konventikkelplakaten.
Sjørøverplaneten

Filmens handling

Montressor er planeten hvor den 15 år gamle Jim Hawkins bor. Sammen med sin mor jobber han på et vertshus hvor det ikke skjer så mye fart og spenning, noe Jim foretrekker. En dag kræsjlander et romskip ved vertshuset, og romskipet etterlater seg et mystisk stjernekart i hendene på unge Hawkins. Dette fører han ut på sitt livs største eventyr, ettersom kartet viser veien til Sjørøverplaneten. En planet som Jim leste om i barnebøkene når han var liten, hvor det gjemmer seg en forsvunnet skatt av gull og juveler. Jim og familievennen Doktor Doppler seiler av gårde for å finne skatten. På reisen blir unge Hawkins kjent med kokken John Silver, som blir en god venn... men jo nærmere Sjørøverplaneten de kommer oppdager Jim at hans gode venn har andre planer...
NM i judo 1969

NM i judo 1969 ble arrangert i Oslo 17. februar.
Division 2

Division 2 i ishockey er den fjerde høyeste ishockey ligen i Svensk fra sesongen 2009/2010 består av følgende elleve serien:
Vegueros

Vegueros er et cubansk sigarmerke, utviklet i 1996. Sigaren er i sin helhet produsert i Vuelta Abajo.
Erik Selle

Bakgrunn og arbeid

Erik Selle er cand.theol. fra Universitetet i Oslo der han tok mellomfag i sosialøkonomi og embetseksamen i teologi 1991–1996. Han arbeida som feltprest i Forsvaret i 1997 og var lærer i Bærum 1998–2004. Selle er også utdanna ved Heimevernets skole- og kompetansesenter og tjenestegjorde som major i Heimevernet i Bosnia i 2007. Selle var fram til 2014 pastor og administrerende direktør i BærumsKirken, en pinsemenighet på Høvik i Bærum som Selle grunnla i 2001. Han har i tillegg blant annet vært styremedlem i Kristenfolket, en kristenkonservativ organisasjon som var oppretta i 2009.

Partipolitikk

Erik Selle ble første gang valgt til leder i PDK i 2013. Ved stortingsvalget dette året stilte han som partiets førstekandidat i Nord-Trøndelag. PDK ble danna som ei bygdeliste på Bømlo i Hordaland i 2011. I kommunestyre- og fylkestingsvalget 2015 stilte partiet lister i 69 kommuner og 19 fylker. Selle var førstekandidat i Akershus fylke og var også med på partilista for valget i Bærum kommune. Ved stortingsvalget i 2017 er Selle nominert på førsteplass i både Aust-Agder og Akershus fylke og på andreplass i Oslo.
Selle har tidligere hatt en periode i kommunestyret i Bærum for Høyre og også vært medlem av Fremskrittspartiet.
Selle er profilert «israelvenn» og jobba tidligere som rådgiver ved Internasjonale Kristne Ambassade Jerusalem, en politisk-religiøs organisasjon oppretta i 1980. Han er ellers særlig opptatt av kristne i Afrika, blant annet som nestformann i The Africa-Israel Initiative. Ved stortingsvalget i 2017 var Selle nominert på førsteplass i både Aust-Agder og Akershus fylke, og på andreplass i Oslo. Ved valget fikk partiet 0,3 prosent av stemmene, og ingen representasjon noe sted.
Selle er motstander av sosialisme og tilhenger av markedsøkonomi.
Rob Cavallo

Karriere

Cavallo har produsert album for mange store rockeband og artister siden 90-tallet, og  er mest kjent for å produsere punkrock, men han har også produsert musikk i andre genrer. Hans tette samarbeid med Green Day som han har produsert 4 studioalbum for (Dookie, Insomniac, Nimrod og American Idiot), må nok sies å være mest kjent. Men han har i tillegg også produsert album og sanger for band og artister som Goo Goo Dolls, Alanis Morrisette, My Chemical Romance, Kid Rock, Jewel, Paris Hilton, Avril Lavigne og Paramore. Han skal også produsere det hittil ikke navngitte albumet til Meat Loaf som er ventet å komme i butikkhyllene i 2010.
BackupPC

BackupPC er en fri programvare for å foreta sikkerhetskopier av datamaskiner. Programmet har et internettbasert grensesnitt. Tjeneren er multiplattform-programvare som kan kjøre på Linux, Solaris eller en annen UNIX-basert datamaskin. Ingen klient er nødvendig fordi tjeneren er selv en kllent for flere protokoller.
Fylkesvei 6052

Fylkesveg 6052 går mellom Malmefjorden og Holen i Fræna kommune. Veien er 4,9 km lang.
Frem til 2019 hadde veien betegnelsen Fv229.
Det er Norge som er best

Det er Norge som er best er et musikkalbum med dansebandet Nordre Sving, utgitt i 1981.
Steamhammer Records

Steamhammer Records er et tysk underselskap av plateselskapet SPV GmbH.
Selskapet holder til i Hannover, og signerer heavy metal-band. Flere store band, som Judas Priest og Motörhead, har tidligere eller er nå signert med selskapet.
Langnebblerke

Utbredelse

Den forekommer i Afghanistan, Algerie, Bahrain, De forente arabiske emirater, Djibouti, Egypt, Eritrea, Etiopia, India, Irak, Iran, Israel, Jemen, Jordan, Kapp Verde, Kuwait, Libya, Mali, Marokko, Mauritania, Niger, Oman, Pakistan, Qatar, Saudi-Arabia, Senegal, Somalia, Sudan, Syria, Tsjad, Tunisia og Vest-Sahara.
Nobuhiro Maeda

Karriere

Nobuhiro Maeda startet sin profesjonelle karriere i Verdy Kawasaki i 1996. Han har også spilt for Vissel Kobe, Shimizu S-Pulse, Albirex Niigata og Albirex Niigata Singapore.
Nickelback

Nickelback er et canadisk rockeband. Bandet startet i 1995 som et coverband i Hanna, 215 kilometer nord for Calgary i Canada. De fikk navnet etter Mike Kroeger, broren til Chad Kroeger, som jobbet på en kaffebar. Han sa hver gang han skulle gi pengene tilbake; «here's your nickel back» (oversatt: «her er vekslepengene dine»).

Historie

Bandets opprinnelige medlemmer Chad Kroeger, Mike Kroeger, Ryan Peake og Brandon Kroeger var leie av å spille andres låter. Chad Kroeger begynte derfor å skrive sine egne låter. De satset på å spille en fin blanding av post-rock, rock og hardrock. Chad lånte penger av sin stefar, og fikk hjelp av sin venn Joey Moi. De fikk låne innspilingsstudioet hans, og fikk spilt inn sin første EP, Hesher, i 1996 som bare solgte 8 kopier. Senere samme år kom deres debutalbum Curb ut. 
Det gikk hele fire år før oppfølgeren The State ble gitt ut, og i mellomtiden hadde Ryan Vikedal tatt overs som trommeslager. Det nye albumet solgte bedre enn det første, men det var det tredje albumet, Silver Side Up, som ga bandet det store gjennombruddet året etter med god hjelp av singelen «How You Remind Me» som ble nummer en på Billboard Hot 100. 
Cirka seks måneder før utgivelsen av deres siste album All the Right Reasons, byttet bandet nok en gang trommeslager. Daniel Adair, tidligere trommeslager i 3 Doors Down tok da over for Ryan Vikedal. I et intervju sier Vikedal at bandet presset han ut ved å klage på at han ikke var den rette typen trommeslager.
Bandets album All the Right Reasons ble gitt ut i 2005. Albumet vant tre priser under Billboard Music Awards og en pris under American Music Awards. I 2008 kom albumet Dark Horse, et album som blant annet inneholder hitene «Burn It to the Ground», «If Today Was Your Last Day», «I'd Come for You» og «This Afternoon». 
Nickelback blir jevnlig spottet for å lage eksepsjonelt middelmådig musikk, både i nettsamfunn og etablerte medier, eksempelvis i den animerte komiserien Familien Griffin.
ARM Cortex-A8

ARM Cortex-A8 er en 32-biter RISC mikroprosessor som er lisensiert av ARM Holdings og som er en implementasjon av ARMv7-A arkitekturen.
ARM Cortex-A8 er i hovedsak en toveis superskalær utgave av ARM11. Den var den første Cortex-arkitekturen som fikk en bred utbredelse blant forbrukere.
Spisshunder

Opprinnelse

Spisshundene har tradisjonelt vært regnet for å være blant de aller eldste hunderasene i verden, og mange har ment at mange av dagens spisshundraser nedstammer direkte fra de såkalte torvhundene. Moderne forskning har imidlerid avdekket at så ikke kan være tilfellet for mange av dem, selv om typen må kunne sies å være svært gammel.
De fleste kynologer og forskere tror at spisshundene som gruppe er den eldste av alle hundegruppene, om man ser bort fra dingo og de eldste pariahhundene, men hvor gammel denne gruppen er, er det vanskelig å si noe sikkert om. Man vet imidlertid at arktiske hunder begynte å migrere til nye områder i Europa, Asia, Oseania, Nord-Amerika og, i mindre grad, deler av Afrika for omkring 3 000-5 000 år siden eller mer.
Ny forskning har også avdekket at dingoen med relativt stor sannsynlighet kom til Australia for omkring 5 000 år siden. Mye tyder imidlertid på at den da var en tamhund av sørasiatisk opprinnelse. Den må således ha utviklet seg til dingo på et senere stadium, noe som støttes av arkeologisk funn. Det eldste bevis man har for dingoer i Australia er nemlig omkring 3 500 år gammelt (Savolainen m.fl., 2004). Det finnes imidlertid også dingoer i de sørøstre delene av det asiatiske kontinentet, og der er det gjort arkeologiske funn av dingo som er betydelig eldre. Det eldste stammer fra Vietnam og er omkring 5 500 år gammelt. I Midtøsten er det dessuten gjort en rekke funn av dingolignende hunder som er mellom 9 000 og 12 000 år gamle, men man har ikke kunnet fastslå at det dreier seg om ekte dingoer. Det er således uklart om tamhunden eller dingoen oppsto først. I Australia ble tamhunden til dingo.  Man vet også at om man lar hunder fritt formere seg så tyder mye i dag på at de vil ende opp som mellomstore dingolignende hunder, gjerne kalt pariahhunder.
Mange av spisshundrasene har trekk som minner om ulv, dingo og såkalte pariahhunder, og flere av rasene har trolig oppstått fra sistnevnte gruppe. Noen har også klare likhetstrekk med mynder, men det er også uvisst om spisshundene nedstammer fra mynder eller omvendt. Det siste er kanskje mest sannsynlig. 
Mange av dagens raser blir holdt for å være svært gamle, men ny forskning har avdekket at dette i mange tilfeller nok må revurderes. Framtiden vil kanskje kunne fortelle oss mer om opphavet og alderen til noen av disse rasene, siden forskningen stadig finner nye løsninger til å avdekke ukjente faktorer.

Inndeling av spisshunder

Spisshundene blir i FCI-systemet klassifisert som en egne gruppe (gruppe 5). Denne gruppen blir inndelt i 8 seksjoner. Utenfor FCI-systemet blir gjerne de tre seksjonene med såkalte primitive hunderaser som regel klassifisert i en felles gruppe med mynder og støvere – ofte kalt hounds i et fellesbegrep (kan oversettes som jagende hunder). Noen klassifiserer de imidlertid også i en gruppe kalt sighthounds and pariahs. Polarhundene blir gjerne klassifisert i en egen gruppe kalt enten working dogs (arbeidshunder) eller northern breeds (nordlige hunderaser).
Bell i Viksdalen

Bell er navnet på gårdsnummer 24 i Gaular kommune. Gården ligger i dalføret Eldalsdalen på nord- og østsiden av Føllingsvatnet. Hovedbrukene, (Bnr. 1 og 2), ligger i brattlendt terreng, da særlig bruk 1. På tross av noe vanskelig terreng blir det fortsatt drevet jordbruk her. Bell har støler (Langestølen) på Gaularfjellet, på stølen til bruk 1 er det sommerdrift med produksjon av geitemelk.
Ved Bellsfossen, som ligger i utløpet av Føllingsvatnet, ble det satt opp bygdemølle i 1925. Senere (1938) ble det bygd vannkraftverk og trevarefabrikk ved fossen.
Foruten brukene Øvre og Nedre Bell hører Kleivane inn under Bellsgården. Brukene her ble delt fra hovedbrukene på 1950 og 1970-tallet.
Skiskyting under Paralympiske vinterleker 1994

Under paralympiske vinterleker 1994 var skiskyting en av øvelsene det ble konkurrert i.
Friidrett under Sommer-OL 1956 – 800 meter menn

Kvalifiseringsheatene

Det ble avholdt fem heat, de tre raskeste utøverne i hvert heat kvalifiserte seg til semifinalene.

Semifinaler

To semifinaler ble avholdt, de fire raskeste utøverne i hver semifinale kvalifiserte seg til finalen.